Szentendre Éjjel-Nappal Nyitva Fesztivál

FALMESÉK utcatárlat a Görög utcában | Bihon Győző és Gulyás Andrea képzőművészek kiállítása
2025-08-29 12:00 - 20:00 (Europe/Budapest) | Görög utca, Fő tér, Szentendre, Pest, 2000
Egy nyári hétvégére a Görög utca falai galériává alakulnak.Képek kerülnek a vakolatra, történetek a kövekre. Szemek figyelnek, lábak lassítanak, és talán valaki meghallja a fal meséjét.
Gyertek, nézzetek, álljatok meg egy pillanatra!A festmények megszólalnak – és talán bennetek folytatják tovább a mesét.
És ha úgy érzed, egyik hozzád szól – hazaviheted!Mert minden megvásárolt kép nemcsak falat díszít, hanem új alkotás születését segíti elő. Támogatásoddal történetek folytatódnak – ecsetvonásokban, színekben, jövőbeli vásznakon.
Gyertek, sétáljatok velünk!
A fal mesél – és ti írhatjátok tovább.
Helyszín: Görög utca, a Főtértől a Kovács Margit Kerámiamúzeumig

BARCSAY-ART | Közös festés óriás vászonra
2025-08-29 12:00 - 22:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Szeretettel várunk minden alkotni vágyót – kicsiket és nagyokat – egy különleges, közösségi élményre, ahol egy hatalmas vászonra együtt festhetünk!
Engedd szabadjára a fantáziád, használd a színeket, és alkossunk együtt valami igazán különlegeset! Gyere, és legyél részese egy színes közösségi alkotásnak! Nem kell hozni semmit – csak a jókedvedet!
A részvétel ingyenes.

Dumtsa Kézműves Kirakodó
2025-08-29 12:00 - 22:00 | Dumtsa Jenő utca, Dumtsa Jenő utca, Szentendre, Pest, 2000, Magyarország
A Dumtsa Kézműves Kirakodón ékszerek, kiegészítők, táskák, kerámiák, antikvár könyvek és még sok más megtalálható. A termékek ráadásul a legkülönbözőbb technikákkal, anyagokból készülnek: például üvegből, nemezből, akácból, de tűzzománc munkákat is találhatunk majd a standokon.

HANDABANDA ZENEKAR DUÓ interaktív gyerekkoncert | Lázár cár téri színpad
2025-08-29 14:00 - 15:00 | Lázár Cár tér, Dunakorzó, Lázár cár tér, Szentendre, Pest megye, 2000
HandaBanda Zenekar duóinteraktív gyerekkoncert
ének: Szabó Zselyke, gitár: Balla Gergely Mózsi
Minden napra egy dalocska segítségével a hét minden egyes napjára egy kis napindító útravalót szeretnénk adni, hogy a rögös hétköznapok jókedvűen, pozitív érzésekkel indulhassanak az apróságoknak. Igazán fontos az olvasás, a sport, a család, a szórakozás és persze minderre dalban hívjuk fel a figyelmet!Kicsiknek, nagyoknak és a lélekben örök gyerekeknek, azaz mindenkinek!
A részvétel ingyenes!

Éjjel-Nappal társasjáték
2025-08-29 14:00 - 22:00 | Dunaparti Művelődési Ház, Dunakorzó 18., Szentendre, Pest, 2000, Magyarország
A fesztivál ideje alatt a Felnőttmegőrző – Társasjátékos Klub rendkívüli játéknapokat tart: társasjáték-maraton három napon át! Játszhatsz a felnőtteknek szóló legjobb stratégiai, és logikai társasjátékokkal. Gyere, nézz körül, aztán úgyis itt ragadsz!
Szeretettel várjuk a társasjátékokat szerető felnőtt érdeklődőket!
Látogasd meg a Klub honlapját is! Kövess bennünket a Facebook-on!

Instabil oldalfekvés - kiállítás és programsorozat
2025-08-29 14:00 - 23:59 | Vajda Lajos Stúdió, Péter Pál u. 6., Szentendre, Pest, 2000
A legendás Vajda Lajos Stúdió tagjai kísérleti, ugyanakkor egymással párbeszédet folytató kiállítási teret hoznak létre augusztus utolsó hétvégéjére. A programsorozatban a stúdió tagjainak kiállítása mellett szerepelnek majd „nehézzenei” elemek, audiovizuális és kísérletező performanszok is.
augusztus 29. péntek
19:00 Instabil oldalfekvés c. kiállítás megnyitó esemény / Szurcsik József képzőművész, közreműködik Mákó Miklós trombitaművész
19:30 Phantom set / Mákó Rozi és Kitzinger Gábor / audiovizuális performansz
21:00 Slamtendrectomy / nehézzenei darálás
22:00 Fekete Jéé / dj set
augusztus 30. szombat
19:00 Szembe sítés / teremőrök forradalma: Botos-Medveczky-Klénai-Szili performansz
20:00 Ártér / Hugyecsek-Rizmayer performansz
21:00 Bernáthy Zsiga live / Visualhazard / audiovizuális performansz
augusztus 31. vasárnap
Random tárlatvezetések a kiállításon szereplő művészekkel
Új Sikátor installáció: Fodor Balázs / MŰEMLÉKMŰ

Papírszínházas beavató foglalkozás Vajda Lajos művészetébe Novák Levi múzeumpedagógussal
2025-08-29 15:00 - 17:00 | Vajda Múzeum, Hunyadi utca 1., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

A papírszínházas beavató foglalkozáson interaktív, mesés formában ismerkedünk meg Vajda sajátos és egyéni Szentendre-képével, látásmódjával, a képek történetmesélő erejével és a művészet hatalmával a Vajda Múzeum udvarán.
A mesét alkotó foglalkozás követi, amire folyamatosan be lehet csatlakozni. A foglalkozáson való részvételt elsősorban nagycsoportos óvodásoknak és alsósoknak ajánljuk, a részvétel ingyenes.
Várunk titeket sok szeretettel!

4/4 Live Éjjel-Nappal - DJ set
2025-08-29 15:00 - 23:59 | Kacsakő Bisztró, Duna korzó 21, Szentendre, Pest, 2000, Magyarország
A Szentendre Éjjel-Nappal Nyitva Fesztivál keretén belül a már sokszor bizonyított 4/4 csapata árasztja el a partot kellemes elektronikus zenével.

Tárlatvezetés A Merkúr pereme című kiállításban
2025-08-29 16:00 - 17:00 | MűvészetMalom, Bogdányi u.32., Szentendre, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

A Naprendszer legtitokzatosabb bolygója, a Merkúr legfrissebb kutatásaira fókuszálva a kiállításon részvevő tíz szentendrei művész munkái az univerzum és az emberi élet közötti kapcsolatra reflektálnak. A világ megismerésének vágya nemcsak a tudományos kutatásokat ösztönzi, hanem érinti hétköznapjainkat, sőt társadalmi, művészeti kérdéseket is felvet. A bolygó névadója, Mercurius római isten (a görög Hermész megfelelője) történetei és azok mai értelmezései szintén helyet kaptak a tárlaton.
Tárlatvezetést tartja: Nagy Barbara, Pacsika Rudolf, Richter Sára, Vincze Ottó kiállító művészek és Bodonyi Emőke kurátor
Részvételi díj: 3000 Ft (múzeumi belépő)

Programok a Lugas Pódiumon
2025-08-29 16:00 - 19:00 | Dunakorzó, Dunakorzó 18., Szentendre, 2000, Magyarország
A Duna korzón a város és a természet harmonikus ötvözetben egyesül. Három napon át izgalmasan élhető forgatag vár itt mindenkire: zenei műfajkavalkád a Lázár cár tértől a Barlang kerti nagyszínpadáig, gasztronómiai tobzódás a teraszokon, népi és urbánus játékok nem csak gyerekeknek. Gólyaláb, kötéltánc, bábszínház és tűzzsonglőr; magyar népzene, japán teák, jiddis dalok és szerb falatok – mindez a hűs Duna és a romantikus szentendrei polgárházak varázsában.
A Lugas Pódiumon minden délután akusztikus formációk várnak!
Helyszín: Duna korzó, a Görög utcával szemben a kavicsoson
MINDEN PROGRAM INGYENES!
PROGRAM:
augusztus 29. péntek16:00 Jolis Carmen (ének) és Klenner Sziszi (gitár)Modern blues populáris köntösben.
17:00 Fekete Jenő (gitár, ének)Az eMeRTon díjas gitáros, énekes, dalszerző az amerikai folklór zene elkötelezettje, a rock and roll, illetve a delta blues és a nagyvárosi Chicago rhythm and blues jeles képviselője hazánkban, már negyedik évtizede.
18:00 Salgó Viki (gitár, ének)A dalszerző-énekes és amatőr festő Pilisszentlászlón él, különös hangulatú dalait angol nyelven írja.
augusztus 30. szombat15:00 Glück LányokBerki Szofi és Bognár Anna (ének), Horváth Szabolcs (zongora)Swing jazz-morzsákkal és egy kis színházzal – a világ minden tájáról!
16:00 Kazue KuwanaJapán hangszerbemutató a Szakura Együttessel.
17:00 Alexics RitaAz éneklő sárkány – mese, zene, bábok
18:00 Gyöngy DánielMozgás-performansz rendhagyó tea-szertartással.
augusztus 31. vasárnap15:00 Szolnoki Balázs (gitár, ének) és Felber Dominik (gitár)Az OTUZ zenekar akusztik formációját a két fiatal még középiskolás korában alapította, a jókedv és a tánc garantált.
16:00 Szakál Tamás (hegedű, ének) és Darvas Kristóf (zongora, ének)Békebeli táncdalok hegedűre, zongorára és énekhangra.
17:00 Darvas Kristóf (zongora, ének)A könnyűzene története a XX. században – bárzongorára.
18:00 Schwartz Dávid (ének) és Kovács István (zongora)A Jukebox Piano Acoustic a szentendrei születésű énekes-színművész és zongoraművész barátja könnyűzenei akusztikus műsora.

dm Szépségjárat
2025-08-29 16:00 - 22:00 | Dunakorzó, Dunakorzó 18., Szentendre, 2000, Magyarország
Az idei évben 55 helyszínen találkozhatsz a dm Szépségjárattal, legyen szó fesztiválokról, családi napokról, zenei eseményekről vagy gasztro rendezvényekről.
Augusztus 29-én és 31-én begurul a dm Szépségjárat a Szentendre Éjjel-Nappal Nyitva Fesztiválra tele meglepetésekkel, ajándékokkal!
A buszban egy profi sminkes és fodrász fogadja a látogatókat, akik dm saját márkás termékekkel készítenek ingyenes sminket és frizurát. A szépségápolás mellett a kikapcsolódás is szerepet kap! A busz előtt egy hangulatos lounge rész vár rád, ahol kellemes környezetben tudsz pihenni. Az anyukák szépülése közben pedig a gyerekek sem fognak unatkozni: a kis gyereksarokban csillámtetkó és színező várja őket.
A szépség mellett a fenntarthatóság is egyre fontosabb szerepet kap – a dm ennek szellemében indította el kozmetikai hulladékgyűjtő programját. Idén még rugalmasabb a részvétel: nincs terméklimit, bármennyi kozmetikai hulladékot leadhatsz a gyűjtőponton.. Legyen szó sminkről, arckrémről, testápolóról vagy más kozmetikumról – a dm gondoskodik a megfelelő elhelyezésükről. Egy tudatos döntés is számít – csatlakozz, és tegyünk együtt a jövőért!

Kopott Pengető | Szentendre hangjai színpad
2025-08-29 16:30 - 17:30 | Lázár Cár tér, Dunakorzó, Lázár cár tér, Szentendre, Pest megye, 2000
A Kopott Pengető egy alternatív rockzenekar, Szentendrei illetőségű tagokkal. Zenéjükben a klasszikus rock energiája keveredik mindenféle dallamokkal. Saját dalaik néhol az ösztön és a lírai elmélkedés határán egyensúlyoz a létezés törékeny, mégis nélkülözhetetlen mivoltáról is. Zajos gondolatok, halk érzések, zene formájában. Egy friss formáció, amelyben az amatőr zenészek célja, hogy koncertjeiken ne csak a dobhártyák, hanem a gondolatok is megmozduljanak. Bár még nem léptek nagyobb színpadra, a próbateremben már megszületett az a hangzás, amit szívesen megosztanak másokkal is. A zenekar célja, hogy a zenélés felszabadító erejét minden koncertre magával vigye.
Zenekar tagok:
Ispán Géza – Gitár, ének
Lázár László – Gitár
Takács János – Gitár, vokál
Málik Attila – Ének
Graselly Balázs – Dob
Mrena László – Basszusgitár, vokál

Lovas kézműves foglalkozás
2025-08-29 16:30 - 17:30 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Találkozás és alkotás a Vadrózsa farm-sorozat író-illusztrátorával, Rippl Renátával.
A program ingyenes, de regisztrációhoz kötött.Jelentkezés augusztus 28-ig a gyermekkonyvtar@pmk.hu címen.
Ajánlott korosztály: 5–9 évesek

Tárlatvezetés: Hogyan lesz a látványból szerkezet?
2025-08-29 17:00 - 18:00 | Kmetty Múzeum, Fő tér 21., Szentendre, Pest megye, 2000
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Tárlatvezetés a Barcsay Jenő munkásságát bemutató kiállításon Szabó Noémi kurátorral a Barcsay125 emlékév keretében.
Részvételi díj: 3000 Ft (múzeumi belépő)

Dr. Balogh Bernadett: A változás útján
2025-08-29 17:00 - 18:00 | Ur Eleonóra Batik Galéria, Dumtsa Jenő u. 15., Szentendre, Pest, 2000, Magyarország
A menopauza hormonális hátteréről és a felmerülő kihívások természetes megoldási lehetőségeiről tart előadást Dr. Balogh Bernadett szülész- nőgyógyász, endokrinológus.
A menopauza egy természetes időszaka a női létnek, amely nem a nőiségünk végét, hanem valami új időszak kezdetét jelenti. A kérdés az, hogy miként éljük meg ezt az átalakulási folyamatot. Szülész- nőgyógyász, endokrinológusként ennek az időszaknak a hormonális hátteréről és a felmerülő kihívások természetes megoldási lehetőségeiről szeretnék beszélgetni a résztvevőkkel.

Városháza a pincétől a padlásig
2025-08-29 17:00 - 19:00 | Városháza
A város egyik legjellegzetesebb épülete a Szentendrei Városháza, amely 1730 óta áll a belváros központjában. Az elmúlt években nagy népszerűségnek örvendő program keretében most ismét bejárhatjuk belülről is az épületet – egészen a pincétől a padlásig!
A séta közben természetesen számos érdekes információt megtudhatunk majd az elmúlt évszázadok itt megtörtént eseményeiről és bejuthatunk titkos helyekre is…
Sétavezető: Komáromi-Raisz BorbálaIdőtartam: +/- 120 percIndulás: a Városháza előlLétszám: max. 20 főRegisztráció: tdm@szentendre.huSétajegy: 3000 Ft

The Bligëts | Szentendre hangjai színpad
2025-08-29 18:00 - 19:00 | Lázár Cár tér, Dunakorzó, Lázár cár tér, Szentendre, Pest megye, 2000
A “Bligëts: Hüperion” egy gyökeres újragondolása a Bligëts-től megszokott zenés utazásnak. Teljesen megújult műsorral tér vissza a szentendrei gyökerű progresszív rock zenekar, hogy egy izgalmas, műfajokat átívelő történet elmesélésére invitálhassa a közönséget.
Instagram: @thebligets
Szurmai Kristóf – Gitár
Sebestyén Patrik – Trombita/Szárnykürt
Barakonyi Brúnó – Basszusgitár
Imre Ákos – Dobok

„Füveskönyv” a Győri Design Campus kiállításának megnyitója és tárlatvezetés
2025-08-29 18:00 - 19:00 | Szentendrei Régi Művésztelep, Bogdányi u. 51., Szentendre, Pest, 2000
A GYŐRI DESIGN CAMPUS kiállításának megnyitója, tárlatvezetéssel. A tárlatvezetést Krizbo és a fiatal alkotók tartják.
Krizbo a Design Campus alumni egykori hallgatója immár negyedik éve szervez művésztelepet Szentendrén az egyetemi hallgatóknak. A résztvevők tervezőművészettel foglalkozó diákok. építészek, tervezőgrafikusok, de a művésztelepen saját alkotóművészeti projektjeiket valósítják meg. Az idei év témája Márai Füves könyve, amit a művészek a szobrászat a helyspecifikus installáció vagy épp a maratott vaskollázs technikáival dolgoztak fel.

NINCS VISSZAÚT dokumentumfilm-sorozat / augusztus 28. - szeptember 2.
2025-08-29 18:00 - 19:15 | P’Art Mozi, Dunakorzó 25., Szentendre, 2000, Magyarország
A „Nincs visszaút” egy lenyűgöző, részes dokumentumfilm sorozat, amely két magyar férfi közel négyéves világkörüli biciklis kalandját követi. Az utazás nemcsak a Föld tájait tárja fel, hanem egy mély belső átalakulás története is. A főszereplők ismeretlen kultúrákat és embereket megismerve fizikai és érzelmi határaikat feszegették. A sorozat lenyűgöző képi világgal és őszinte narratívákkal mutatja be a bátorságot, önreflexiót és az élet értelmének keresését.
Földkörüli bringás utazásra indulunk Ádámmal és Adorjánnal a Szentendre Éjjel-Nappal Nyitva Fesztivál 0. napján!
augusztus 28. (csütörtök) 18:00
https://partmozi.hu/jegyrendeles/3504
1-3. rész
A vetítés után vendégünk lesz Szabó Ádám rendező.
A világkörüli biciklis kaland folytatódik a Szentendre Éjjel-Nappal Nyitva Fesztiválon!
augusztus 29. (péntek) 18:00https://partmozi.hu/jegyrendeles/35054-6. rész
augusztus 30. (szombat) 18:00https://partmozi.hu/jegyrendeles/35067-9. rész
augusztus 31. (vasárnap) 18:00https://partmozi.hu/jegyrendeles/350710-12. rész

Egy kis tekeréssel levezetjük a háromnapos bulit, lezárul a világkörüli út. Jönnek a SZÉN AFTER vetítések!

szeptember 1. (hétfő) 18:00https://partmozi.hu/jegyrendeles/350813-15. rész
szeptember 2. (kedd) 18:00https://partmozi.hu/jegyrendeles/350916-18. rész

A tartalom nem rendelkezik korhatár-besorolással.

Magánszenvedély | Máté Gábor Krasznahorkai László novelláját olvassa
2025-08-29 18:00 - 20:30 | MűvészetMalom, Bogdányi u.32., Szentendre, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

A program a Krasznahorkai László prózavilágát bemutató Minduntalan című kiállításban valósul meg.
A program múzeumi jeggyel látogatható, melyet a pénztárban tudnak megvásárolni.

Terasz Rock Extra
2025-08-29 18:00 - 21:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Fellépők:
• Filutky – 18:00-19:00• Kombeen – 19:00-20:00• Hallucinatorz – 20:00-21:00

A belépés ingyenes!

"A jövő zenészei" - az LFZE Jazz Tanszékének hallgatói | Jazzudvar
2025-08-29 19:00 - 20:00 | Városháza udvar, Városház tér 3., Szentendre, Pest, 2000, Magyarország
Ez az együttes a Liszt Ferenc Zeneművészeti Egyetem falai között jött létre, melynek ez az első koncertje.
A ritmusszekciót Horváth Szabolcs triója szolgáltatja melynek tagjai sok ideje játszanak együtt, Vörös Zsolt (basszusgitár), és Baki József (dob), Horváth Szabolcs pedig zongorán játszik.
Hozzájuk csatlakozik két tehetséges egyetemista, Balgoh Máté szaxofonon, és Lazsádi Kata ének.
Fergeteges improvizációk, jobbnáljobb zenei ötletek és magas színvonalú jazz várja a hallgatóságot ezen az alkalmon.

Művész TeraszKoncertek
2025-08-29 19:00 - 20:00 | Művész Étterem, Dumtsa Jenő u. 7., Szentendre, Pest, 2000, Magyarország
Hétvégi örömzene a Művész teraszán!
augusztus 29. péntek
19:00 Papa Jazz Trio
Táncolható, örökzöld melódiák nem csak jazz kedvelőknek.
21:00 Latin Combo Duo
Kubai élőzene.
augusztus 30. szombat
19:00 Szoba Blues
Az ismert humorista páros félnótás minikoncertje sajátos szövegű blues-rock dalaikból.
20:30 Rumba Fuerte Trio
Kalandozás a spanyol és latin-amerikai zene világában. Flamencós alaphangulat, sok rumba, spanyol ritmusok, kubai melódiák, Mexikó érintésével kitérő Argentínába.
augusztus 31. vasárnap
18:00 Pesti Zoli
Régi klasszikus blues- country-pop-rock zenék egyszemélyes előadásban.

„Ah, a bor az felvidít, lelkesít”- A történelem ízei
2025-08-29 19:00 - 20:00 | Lakástárlat Galéria, Városház tér 4., Szentendre, Pest, 2000, Magyarország
A Belső nyár – Átalakulás c. csoportos kiállítás kísérő rendezvényeként rendhagyó borkóstolót tart Katona Csaba történész – Pest-Buda és környéke valaha híres borairól és szőlőfajtáiról, izgalmas históriákkal fűszerezve.
Kiállító művészek: Alattyáni István, Ábrahám Anna, Baksai József, Knyihár Amarilla, Kondor Attila, Szőke Lili
Mára már csak emlék, de tény, hogy Pest-Budán és a Duna jobb partján, Szentendrétől Tétényig a római kor óta szinte folyamatosan jelentős bortermelés folyt. A középkorban vörös-, később fehér-, majd a szerb telepesek nyomán újra vörösborok jöttek divatba. Különösen keresettek voltak a Sas-hegy és a Gellért-hegy borai.
Szőlőt a török után újjáéledő városban szinte minden valamirevaló polgár birtokolt. Az ültetvényeket napszámosokkal műveltették: ők adták a tabáni külvárosban élő szerbek, illetve az óbudai svábok zömét. A nagy múltú szőlőkultúrának aztán az Európán végigsöprő filoxérajárvány vetett véget.
Helyszín: Lakástárlat Galéria, Városház tér 4.
Időpont: 2025. augusztus 29. (péntek), 19.00 óra
Belépődíj: 8.000 Ft
Maximális létszám: 25 fő
Jegyvásárlás itt: https://www.lakastarlat.shop.hu/termek/borkostolo-katona-csabaval-belepojegy/
Info: kapcsolat@lakastarlat.hu

Zarubay Bence: "A nap útja" kiállításmegnyitó
2025-08-29 19:00 - 20:00 | Folt Kávézó, Kucsera Ferenc u. 11., Szentendre, Pest, 2000, Magyarország
Zarubay Bence szentendrei képzőművész legújabb képeiből nyílik kamarakiállítás a Foltban. A közös környezet változásai, a nap útja, színei és az általa megvilágított testek árnyékai inspirálták a kiállítás anyagát.

Éjszaka a könyvek közt - Aludj a könyvtárban!
2025-08-29 19:00 - 2025-08-30 07:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Az eddigi sikerekre tekintettel a gyermekkönyvtár ismét meghirdeti bentalvós programját.
Várjuk a 10-14 évesek jelentkezését, akik szívesen töltenek egy éjszakát a könyvek közt a nyári szünet végén.Tervezett program: játék, olvasás és esetleg egy kis alvás is
A program ingyenes, de regisztrációhoz kötött.Jelentkezés augusztus 28-ig a gyermekkonyvtar@pmk.hu címen.

ÍLIÁSZ - Gyabronka József Homéroszt olvas
2025-08-29 19:30 - 20:30 | Ferenczy Múzeum, Kossuth Lajos u. 5., Szentendre, Pest, 2000
Íliász
Gyabronka József Homéroszt olvas

Homérosz eposzai végtelenül gazdag, klasszikus remekművek, hősök és istenek történetei – emberi, nagyon is átélhető helyzetekkel, problémákkal, helyenként humorral. Az Íliász a háborúról szól – már ez is szomorúan aktuálissá teszi.
Homérosz a Kr.e. 8. században írta az Íliászt, a trójai háború majdnem öt évszázaddal korábban, 1200 körül zajlott.
Parisz, a trójai király, Priamosz egyik fia „a legszebbnek” járó almát Héra, Pallasz Athéné és Aphrodité közül Aphroditének adta, aki cserében a világ legszebb asszonyát ígérte neki. Ő volt Heléna, a görög Meneláosz felesége. Parisz megszöktette Helénát – majd hamarosan kitört a háború. Meneláosz testvére a görög fővezér, Agamemnón, mellettük harcol a görög seregben Odüsszeusz, Diomédész, Aiász, Akhilleusz, Patroklosz, és az öreg Nesztor. Velük szemben, a trójai oldalon Priamosz, az öreg király és a két fia, Parisz és Hektor, a legnagyszerűbb trójai hős.
Az eposz nem a trójai mondakör egészét, csak a trójai háború utolsó, tizedik évének egyetlen epizódját meséli el, amely Akhilleusz haragjával kezdődik, és Hektór halálával, illetve Akhilleusz és az öreg Priamosz találkozásával végződik, a világirodalom egyik legszebb jelenetével.
Dramaturg: Török Tamara

augusztus 29. péntek este 19.30-kor és augusztus 30. szombat délután 17 órakor

Helyszín: a Ferenczy Múzeum udvara (Szentendre, Kossuth Lajos utca 5.)

tigris szofi | Szentendre hangjai színpad
2025-08-29 19:30 - 21:00 | Lázár Cár tér, Dunakorzó, Lázár cár tér, Szentendre, Pest megye, 2000
hangos-punkos, szörfös-rokkos, mérges-poppos, női frontos gitárzene
A tigris szofi 2024 áprilisában debütált első kislemezükkel (“most én vezetek”), amit az Akvárium klubban mutattak be élőben.
A Ricsárdgír, a Tudósok, a Kesh és a Blue Tips zenekarokban edződött tagok termékeny időszakon vannak túl, két single-t és egy kislemezt adtak ki az elmúlt hónapokban. Megfordultak a Kobuciban a Csaknekedkislány vendégeként, a Dürerben a Tilos farsang nagyszínpadán és a Turbina nagytermében is, a Lázár tesók előzenekaraként.
2025 májusában kihozták második videoklipjüket “gyere fel hozzám” dalukhoz, melyben szó esik első szerelmekről, szülőkről és Koncz Zsuzsáról.

Esti-éjjeli kaland a Szabortá(zs) Szabadulószobában
2025-08-29 19:30 - 22:30 | Szabortázs Szabadulószoba, Malom utca 4/a., Szentendre, Pest megye, 2000, Magyarország
A 2024 év végén a belvárosban nyílt Szabo(r)tázs szabadulószoba első alkalommal kapcsolódik be a Szentendre Éjjel-Nappal Nyitva Fesztivál programjaiba. A játékos kedvű, kalandra vágyó csapatok számára különleges, esti, gyertyafényes programmal készülünk. Történetünk egy régi, hangulatos belvárosi borospincében játszódik (kezdődik?) az 1930-as években. A játék egy idillikus borozgatással indul, de az élet mindig tartogat meglepetéseket és kihívásokat…
A játék előzetes bejelentkezéshez kötött, regisztrálni a szabortazs@gmail.com e-mail címen lehet.
Kivételes módon a nyitvatartási időben látogatható lesz a fogadótér, így azok is megtekinthetik a kétszáz éves épület alatt húzódó borospince egyes részeit, akik nem szeretnének játszani.
Árak:

A játék ára: 1-3 fő esetén 15 000 Ft; 4-6 fő esetén 18 000 Ft; 7-8 fő esetén 20 000 Ft. (A helyiség fizikai adottságai miatt egyszerre maximum 8 fő tud játszani.)

A fogadótér ingyenesen látogatható 19:30 és 22:30 között.

Mozi a múzeumban
2025-08-29 20:00 - 21:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Lépj közelebb a szentendrei művészekhez – most nem ecsettel, hanem kamerán keresztül! A Ferenczy Múzeumi Centrum válogatást mutat be az elmúlt évek során készült portréfilmjeiből, amelyek a város meghatározó alkotóinak világába engednek betekintést. Ismerd meg a művészeket úgy, ahogyan ritkán látni őket: gondolataikon, emlékeiken és műtermi pillanataikon keresztül.
Részvétel: Ingyenes
